4. pielikums

Projektu iesniegumu atlases nolikumam

**Projekta iesnieguma vērtēšanas kritēriju piemērošanas metodika**

|  |  |
| --- | --- |
| Darbības programmas nosaukums | Izaugsme un nodarbinātība |
| Prioritārā virziena numurs un nosaukums | 8. Izglītība, prasmes un mūžizglītība |
| Specifiskā atbalsta mērķa numurs un nosaukums | 8.2.3. Nodrošināt labāku pārvaldību augstākās izglītības institūcijās  *Atbalsts augstskolu iekšējās pārvaldības maiņai* |
| Projektu iesniegumu atlases veids | Ierobežota projektu iesniegumu atlase |
| Atbildīgā iestāde | Izglītības un zinātnes ministrija |
| Projektu iesniegumu atlases kārta | 2. projektu iesniegumu atlases kārta |

*Vispārīgie nosacījumi projektu iesniegumu vērtēšanas kritēriju piemērošanai:*

1. Lai novērtētu atbilstību attiecīgajam vērtēšanas kritērijam, vērtētājam ir jāņem vērā gan attiecīgajās projekta iesnieguma veidlapas sadaļās sniegtā informācija, gan arī visa pārējā projekta iesnieguma veidlapā (iesnieguma veidlapas citās sadaļās un pielikumos) pieejamā informācija.
2. Vērtējot projekta iesnieguma atbilstību kritērijiem, jāņem vērā tikai projekta iesnieguma veidlapā (projekta iesnieguma veidlapā un pielikumos) pieejamā informācija. Vērtējumu nevar balstīt uz pieņēmumiem vai citu informāciju, ko nav iespējams pārbaudīt vai pierādīt, vai kas neattiecas uz konkrēto projekta iesniegumu. Tomēr, ja vērtētāja rīcībā ir kāda informācija, kas var ietekmēt projekta vērtējumu, jānorāda konkrēti fakti un informācijas avoti, kas pamato un pierāda vērtētāja sniegto informāciju.
3. Vērtējot projektu iesniegumus, jāpievērš uzmanība projekta iesnieguma veidlapā sniegtās informācijas saskaņotībai starp visām projekta iesnieguma veidlapas sadaļām, kurās tā minēta. Ja informācija starp sadaļām nesaskan, ir jāizvirza nosacījums par papildu skaidrojuma sniegšanu pie tā kritērija, uz kuru šī nesakritība ir attiecināma.
4. Projektu iesniegumu vērtēšanā izmantojami:
   1. Ministru kabineta 2018. gada 9. janvāra noteikumi Nr. 26„Darbības programmas „Izaugsme un nodarbinātība” 8.2.3. specifiskā atbalsta mērķa „Nodrošināt labāku pārvaldību augstākās izglītības institūcijās” pirmās un otrās projektu iesniegumu atlases kārtas īstenošanas noteikumi” (turpmāk – MK noteikumi par SAM īstenošanu);
   2. Darbības programma “Izaugsme un nodarbinātība”;
   3. Darbības programmas “Izaugsme un nodarbinātība” 8.2.3. specifiskā atbalsta mērķa “Nodrošināt labāku pārvaldību augstākās izglītības institūcijās” (turpmāk – 8.2.3. SAM) otrās projektu iesniegumu atlases kārtas nolikums, tai skaitā 8.2.3. SAM otrās projekta iesniegumu atlases kārtas vērtēšanas kritēriji un 8.2.3. SAM otrās projekta iesnieguma atlases kārtas projekta iesnieguma veidlapas aizpildīšanas metodika.

|  |  |  |  |
| --- | --- | --- | --- |
| **1. VIENOTIE KRITĒRIJI** | | **Kritērija ietekme uz lēmuma pieņemšanu** (N/P) | **Skaidrojums atbilstības noteikšanai** |
| 1.1. | Projekta iesniedzējs atbilst MK noteikumos par SAM īstenošanu otrajā projektu iesniegumu atlases kārtā projekta iesniedzējam izvirzītajām prasībām. | P | **Vērtējums ir „Jā”**, ja projekta iesniedzējs atbilst MK noteikumos par SAM īstenošanu otrajā projektu iesniegumu atlases kārtā projekta iesniedzējam izvirzītajām prasībām. Kritērija atbilstību vērtē saskaņā ar projekta iesnieguma veidlapas sākumlapas sadaļā norādīto informāciju. Kritērija ietvaros tiek pārbaudīta projekta iesniedzēja atbilstība noteiktajam finansējuma saņēmēju lokam.  Ja projekta iesniedzējs pilnībā vai daļēji neatbilst MK noteikumos par SAM īstenošanu otrajā projektu iesniegumu atlases kārtā noteiktajām prasībām, **vērtējums ir „Jā, ar nosacījumu”**, vienlaikus nosakot atbilstošu nosacījumu precizēt projekta iesniegumu. |
| 1.2. | Projekta iesniedzējam ir pietiekama administrēšanas, īstenošanas un finanšu kapacitāte projekta īstenošanai. | P | **Vērtējums ir „Jā”**, ja projekta iesniegumā ir pietiekami raksturota un ir pamatota projekta īstenošanai nepieciešamā administrēšanas, īstenošanas un finanšu (administratīvā) kapacitāte.  Projekta administrēšanas kapacitāte ir pietiekama, ja projekta iesniegumā ir iekļauta informācija:   1. par nepieciešamajiem projekta administratīvajiem darbiniekiem (piemēram, projekta vadītājs, projekta vadītāja asistents, iepirkuma speciālists, grāmatvedis), to skaitu, plānoto noslodzi un galvenajiem uzdevumiem, norādot skaidru funkciju saturisko atšķirību starp darbiniekiem, kā arī darba izpildei nepieciešamo pieredzi un profesionālo kvalifikāciju; 2. kā projekta iesniedzējs plāno nodrošināt šī skaidrojuma 1. punktā minētos administratīvos darbiniekus (attiecīga personāla atlase un nokomplektēšana, darba vietas nodrošināšana, darba samaksas nodrošināšana u.c.); 3. par projekta vadības un uzraudzības sistēmu, tajā skaitā par to, kā tiks nodrošināta efektīva savstarpējā komunikācija un komunikācija ar mērķa grupas augstskolām, kā tiks nodrošināta projekta kvantitatīvā un kvalitatīvā ieviešanas progresa analīze un ziņojumu sniegšana, kā tiks risinātas konfliktsituācijas; informācija par projekta īstenošanas uzraudzības mehānismu un lēmumu pieņemšanu u.tml.; 4. par projekta administratīvajam personālam nepieciešamo un pieejamo darba vietu materiāltehnisko aprīkojumu (datortehnika, programmatūra, internets, biroja tehnika, u.c.); 5. par projekta administrēšanai nepieciešamo un pieejamo infrastruktūru (ēkas, telpas); 6. par projekta maksājumu veikšanas un finanšu aprites kārtību ar mērķa grupas augstskolām, izmaksu uzskaites sistēmu, ievērojot projektā plānotās darbības, tostarp ir jābūt iekļautam skaidrojumam, kā tiks nodrošināta materiālo izmaksu uzskaite un dubultā finansējuma riska novēršana, ievērojot citus īstenotos projektus.   Projekta īstenošanas kapacitāte ir pietiekama, ja projekta iesniegumā ir iekļauta informācija:   1. par nepieciešamajiem projekta īstenošanas darbiniekiem, to skaitu, plānoto noslodzi un galvenajiem uzdevumiem, norādot skaidru funkciju saturisko atšķirību starp darbiniekiem, kā arī darba izpildei nepieciešamo pieredzi un profesionālo kvalifikāciju; 2. kā projekta iesniedzējs plāno nodrošināt šīs skaidrojuma 1. punktā minētos darbiniekus projekta īstenošanai; 3. par projekta īstenošanas sistēmu, resursu sadalījumu katrai projekta aktivitātei, īstenošanas personāla savstarpējo sadarbību, par sadarbību un efektīvu komunikāciju ar projekta mērķa grupas augstskolām u.tml.; 4. par projekta īstenošanai nepieciešamo un pieejamo infrastruktūru (ēkas, telpas), par citu institūciju rīcībā esošo infrastruktūru, ko plānots izmantot projekta īstenošanā, skaidrojot pieejas principus un norēķinu kārtību; 5. par projekta īstenošanas personālam nepieciešamo un pieejamo darba vietu materiāltehnisko aprīkojumu (datortehnika, programmatūra, internets, biroja tehnika, u.c.).   Projekta finanšu kapacitāte ir pietiekama, ja projekta iesniegumā ir norādīts,  ka, īstenojot projektu, maksājumus veiks no līdzekļiem, kas projekta īstenošanai ir paredzēti Izglītības un zinātnes ministrijas budžetā, tai skaitā kārtējā gadā  no 74.resora „Gadskārtējā valsts budžeta izpildes procesā pārdalāmais finansējums” programmas 80.00.00 „Nesadalītais finansējums ES politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.  Ja projekta iesniegums neatbilst kādai no minētajām prasībām, **vērtējums ir „Jā, ar nosacījumu”**, vienlaikus nosakot atbilstošu nosacījumu precizēt projekta iesniegumu. |
| 1.3. | Projekta iesniedzējam Latvijas Republikā nav nodokļu parādu, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*. | P | Projekta iesniedzēja atbilstības kritērijam pārbaudi veic, balstoties uz Valsts ieņēmumu dienesta (turpmāk – VID) publiskojamo datu bāzes sadaļā “Nodokļu parādnieki” https://www6.vid.gov.lv/NPAR (turpmāk – VID parādnieku datu bāze) pieejamo aktuālo informāciju projekta iesnieguma un ja attiecināms, precizētā projekta iesnieguma iesniegšanas dienā Centrālā finanšu un līgumu aģentūrā (turpmāk – CFLA), ņemot vērā, ka informācija par veikto nodokļu nomaksu VID parādnieku datu bāzē tiek aktualizēta un publicēta ar divu darba dienu nobīdi. Vērtējums tiek noteikts, balstoties uz VID parādnieku datu bāzē pieejamo informāciju par projekta iesniedzēja nodokļu nomaksas stāvokli datumā, kas ir divas darba dienas pēc projekta iesnieguma vai, ja attiecināms, precizētā projekta iesnieguma iesniegšanas CFLA.  Projekta iesnieguma vērtēšanas veidlapā norāda pārbaudes datumu un konstatēto situāciju.  **Vērtējums ir “Jā”**, ja balstoties uz VID parādnieku datu bāzē pieejamo informāciju uz projekta iesnieguma un, ja attiecināms, precizētā projekta iesnieguma iesniegšanas dienu (t.i., informāciju, kas publicēta divas darba dienas pēc projekta iesnieguma un, ja attiecināms, precizētā projekta iesnieguma iesniegšanas dienas) projekta iesniedzējam nav VID administrēto nodokļu parādu, tajā skaitā valsts sociālās apdrošināšanas obligāto iemaksu parādu (turpmāk – nodokļu parādi), kas kopsummā pārsniedz 150 *euro*.  **Vērtējums ir “Jā ar nosacījumu**”, ja:  1) saskaņā ar VID parādnieku datu bāzē pieejamo informāciju projekta iesnieguma iesniegšanas CFLA dienā (t.i., informāciju, kas publicēta divas darba dienas pēc projekta iesnieguma iesniegšanas CFLA) projekta iesniedzējam ir nodokļu parādi, kas kopsummā pārsniedz 150 *euro*;  2) saskaņā ar VID parādnieku datu bāzē pieejamo informāciju projekta iesnieguma iesniegšanas CFLA dienā (t.i., informāciju, kas publicēta divas darba dienas pēc projekta iesnieguma iesniegšanas CFLA) projekta iesniedzējam nav nodokļu parādu, kas kopsummā pārsniedz 150 *euro*, bet vienlaikus ir piezīme, ka precīzu informāciju par nodokļu nomaksas stāvokli VID nevar sniegt, jo nodokļu maksātājs nav iesniedzis visas deklarācijas, kuras šo stāvokli uz pārbaudes datumu var ietekmēt.  Konstatējot minētos faktus, izvirza nosacījumus:  a) veikt visu nodokļu parādu nomaksu, nodrošinot, ka projekta iesniedzējam Latvijas Republikā projekta iesnieguma precizējumu iesniegšanas dienā nav nodokļu parādu, kas kopsummā pārsniedz 150 *euro*;  b) iesniegt VID visas nodokļu deklarācijas, kas bija jāiesniedz līdz pārbaudes datumam, papildus iesniedzot CFLA aktualizētu izziņu par faktisko nodokļu nomaksas stāvokli pārbaudes datumā .  **Vērtējums ir “Nē”,** ja saskaņā ar VID parādnieku datu bāzē pieejamo informāciju precizētā projekta iesnieguma iesniegšanas dienā (t.i., informāciju, kas publicēta divas darba dienas pēc precizētā projekta iesnieguma iesniegšanas CFLA), ir konstatējams, ka projekta iesniedzējs nav veicis nodokļu parādu nomaksu un projekta iesniedzējam ir nodokļu parādi, kas kopsummā pārsniedz 150 *euro*.  Lai nodrošinātu minētā kritērija visaptverošu pārbaudi, projekta iesniedzēja atbilstību šajā kritērijā noteiktajam pārbauda atkārtoti, ja projekta iesniegums apstiprināts ar nosacījumu, neatkarīgi no tā, vai nosacījums ir saistīts ar šī kritērija izpildi.  Ja CFLA atkārtotas pārbaudes rezultātā konstatē nodokļu parādu, CFLA pieņem lēmumu par projekta iesnieguma noraidīšanu, to pamatojot ar neatbilstību šim kritērijam, pat gadījumā, ja sākotnējā novērtēšanā projekta iesniegums šajā kritērijā novērtēts ar “Jā”. |
| 1.4. | Projekta iesniegums ir iesniegts Kohēzijas politikas fondu vadības informācijas sistēmā 2014. – 2020. gadam. | P | **Vērtējums ir „Jā”**, ja projekta iesniegums ir iesniegts Kohēzijas politikas fondu vadības informācijas sistēmā 2014. - 2020. gadam (<https://ep.esfondi.lv>).  **Vērtējums ir „Jā, ar nosacījumu”,** ja projekta iesniegums nav iesniegts Kohēzijas politikas fondu vadības informācijas sistēmā 2014.- 2020. gadam (https://ep.esfondi.lv), izvirzot nosacījumu iesniegt projektu Kohēzijas politikas fondu vadības informācijas sistēmā 2014.-2020.gadam. |
| 1.5. | Projekta iesnieguma veidlapa ir pilnībā aizpildīta latviešu valodā un MK noteikumos par SAM īstenošanu noteiktajam, projekta iesniegumam ir pievienoti visi projektu iesniegumu atlases nolikumā noteiktie iesniedzamie dokumenti, kas ir sagatavoti latviešu valodā vai tiem ir pievienots apliecināts tulkojums latviešu valodā. | P | **Vērtējums ir „Jā”**, ja projekta iesniegums atbilst šādiem nosacījumiem:   1. projekta iesniegums ir sagatavots atbilstoši veidlapai, kas pievienota projektu iesniegumu atlases nolikumam un tā ir pilnībā aizpildīta atbilstoši Ministru kabineta 2014. gada 16. decembra noteikumiem Nr. 784 „Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014. - 2020. gada plānošanas periodā” un MK noteikumiem par SAM īstenošanu noteiktajam; 2. projekta iesniegumam ir pievienoti visi projektu iesniegumu atlases nolikumā noteiktie iesniedzamie pielikumi.   Ja projekta iesniegums pilnībā vai daļēji neatbilst kādai no noteiktajām prasībām, **vērtējums ir „Jā, ar nosacījumu”**, vienlaikus nosakot šādus nosacījumus:   1. iesniegt projekta iesniegumu, kas ir sagatavots atbilstoši projekta iesnieguma veidlapai, kas pievienota projektu iesniegumu atlases nolikumam, un projekta iesnieguma veidlapa ir pilnībā aizpildīta; 2. iesniegt iztrūkstošo/šos projekta iesnieguma pielikumus. |
| 1.6. | Projekta iesnieguma finanšu aprēķins ir izstrādāts aritmētiski precīzi, finanšu dati ir norādīti *euro* un ir atbilstošs MK noteikumu par SAM īstenošanu un projekta iesnieguma veidlapas prasībām, kas noteiktas Ministru kabineta 2014. gada 16. decembra noteikumu Nr. 784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014. – 2020. gada plānošanas periodā” 1. pielikumā. Projekta iesniegumā paredzētais ES fonda finansējuma apmērs atbilst MK noteikumos par SAM īstenošanu projektam noteiktajam ES fonda finansējuma apmēram. | P | **Vērtējums ir „Jā”**, ja projekta iesniegumā (tajā skaitā projekta iesnieguma 2. un 3. pielikumā):   1. finanšu aprēķins ir izstrādāts aritmētiski precīzi (t.i., nav matemātisku kļūdu); 2. finanšu dati ir norādīti *euro*; 3. finanšu aprēķins ir veikts, lietojot divus ciparus aiz komata; 4. finanšu aprēķins ir izstrādāts atbilstošs projekta iesnieguma veidlapas prasībām, tajā skaitā nodrošināta savstarpēja finansējuma apmēra atbilstība projekta iesnieguma 2. un 3. pielikumā (un citās sadaļās, ja attiecināms); 5. finanšu aprēķins atbilst MK noteikumiem par SAM īstenošanu un projekta iesnieguma veidlapas prasībām, kas noteiktas Ministru kabineta 2014. gada 16. decembra noteikumu Nr. 784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014. – 2020. gada plānošanas periodā” 1. pielikumā; 6. projekta iesniegumā norādītais ESF finansējuma apmērs nepārsniedz MK noteikumu par SAM īstenošanu noteikto pieejamo finansējuma apmēru.   Ja projekta iesniegums pilnībā vai daļēji neatbilst minētajām prasībām, **vērtējums ir „Jā, ar nosacījumu”**, vienlaikus nosakot šādus nosacījumus:   1. iesniegt finanšu aprēķinu, kas ir izstrādāts aritmētiski precīzi; 2. iesniegt finanšu datus, kas norādīti *euro;* 3. iesniegt finanšu aprēķinu, kas ir veikts, lietojot divus ciparus aiz komata; 4. iesniegt finanšu aprēķinu, kas ir izstrādāts atbilstoši projekta iesnieguma prasībām; 5. iesniegt finanšu aprēķinu, kas atbilst MK noteikumiem par SAM īstenošanu un projekta iesnieguma veidlapas prasībām, kas noteiktas Ministru kabineta 2014. gada 16. decembra noteikumiem Nr. 784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014. – 2020. gada plānošanas periodā” 1. pielikumā; 6. precizēt projekta iesniegumu, lai projekta iesniegumā norādītais ESF finansējuma apmērs nepārsniedz MK noteikumu par SAM īstenošanu noteikto pieejamo finansējuma apmēru. |
| 1.7. | Projekta iesniegumā norādītā ESF atbalsta intensitāte nepārsniedz MK noteikumos par SAM īstenošanu noteikto ESF maksimālo atbalsta intensitāti. | P | **Vērtējums ir „Jā”**, ja projekta iesniegumā norādītā ESF atbalsta intensitāte ir 85 procenti no kopējā attiecināmā finansējuma.  Ja projekta iesniegums pilnībā vai daļēji neatbilst minētajai prasībai, **vērtējums ir „Jā, ar nosacījumu”**, vienlaikus nosakot nosacījumu precizēt projekta iesniegumu, paredzot, ka ESF atbalsta intensitāte nepārsniedz 85 procentus no kopējā attiecināmā finansējuma*.* |
| 1.8. | Projekta iesniegumā iekļautās kopējās attiecināmās izmaksas un izmaksu pozīcijas atbilst MK noteikumos par SAM īstenošanu noteiktajām, t.sk. nepārsniedz noteikto izmaksu pozīciju apjomus un: | P | **Vērtējums ir „Jā”**, ja:   1. projekta iesniegumā (3. pielikumā un citās sadaļās, ja attiecināms) plānotās izmaksas atbilst MK noteikumu par SAM īstenošanu noteiktajām attiecināmajām izmaksām; 2. projekta iesniegumā (3. pielikumā un citās sadaļās, ja attiecināms) plānoto izmaksu apmērs nepārsniedz MK noteikumu par SAM īstenošanu noteikto 6.2.apakšpunktā noteikto kopējo apmēru un tiek ievēroti izmaksu ierobežojumi, ja attiecināms (tajā skaitā procentuāli, darbību izmaksu ierobežojumus); 3. katrai izmaksu pozīcijai ir norādīts atbilstošs vienību skaits un atbilstošs mērvienību nosaukums. 4. ja uz sadarbības iestādes lēmuma par projekta iesnieguma apstiprināšanas pieņemšanas brīdi nav saskaņotas MK noteikumu par SAM īstenošanu 50.82.apakšpunktā un 50.10punktā minētās vienkāršoto izmaksu metodikas, projekta iesniegumu apstiprina par MK noteikumu par SAM īstenošanu 6.2.apakšpunktā noteikto otrajai kārtai pieejamo finansējumu, neveicot MK noteikumu par SAM īstenošanu 50.8, 50.9, 50.10 punktā noteikto izmaksu pamatotības un to apjomu detalizētas analīzes. MK noteikumu par SAM īstenošanu 50.8 , 50.9, 50.10 punktā noteikto izmaksu pamatotības un atbilstības detalizēta analīze pret vienkāršoto izmaksu metodikām tiek nodrošināta vienošanās par projekta īstenošanu izpildes laikā. Šādā gadījumā ir jābūt nodrošinātai informācijai, kas apliecina, ka atbilstoši Izglītības un zinātnes ministrijas iekšējiem kārtības noteikumiem līdz minētās metodikas vadošās iestādes saskaņojuma saņemšanai, projekta iesniedzējs ir definējis maksājumu veikšanas un finanšu aprites kārtību ar mērķa grupas augstskolām.   Ja projekta iesniegums neatbilst visām minētajām prasībām, **vērtējums ir „Jā, ar nosacījumu”**, vienlaikus nosakot atbilstošus nosacījumus. |
| 1.8.1. ir saistītas ar projekta īstenošanu; |
| 1.8.2. ir nepieciešamas projekta īstenošanai (projektā norādīto darbību īstenošanai, mērķa grupas vajadzību nodrošināšanai, definētās problēmas risināšanai); |
| 1.8.3. nodrošina projektā izvirzītā mērķa un rādītāju sasniegšanu. |
| 1.9. | Projekta īstenošanas termiņš atbilst MK noteikumos par SAM īstenošanu noteiktajam projekta īstenošanas periodam. | P | **Vērtējums ir „Jā”**, ja atbilstoši projekta iesnieguma 1. pielikumā un 2.3. sadaļā (un citās sadaļās, ja attiecināms) sniegtajai informācijai:   1. projektā plānotās darbības nav uzsāktas agrāk, kā norādīts MK noteikumos par SAM īstenošanu; 2. projekta īstenošanas termiņš nepārsniedz MK noteikumu par SAM īstenošanu noteikto projekta īstenošanas periodu, t.i. ne ilgāk kā līdz 2023. gada 31. decembrim; 3. projekta iesnieguma 2. un 3. pielikumā plānotais finansējums gan finanšu sadalījumā pa gadiem, gan izmaksu pozīciju plānojumā atbilst 1. pielikumā norādītajam.   Ja projekta iesniegums pilnībā vai daļēji neatbilst visām MK noteikumu par SAM īstenošanu minētajām prasībām, **vērtējums ir „Jā, ar nosacījumu”**, vienlaikus nosakot nosacījumu atbilstoši precizēt projekta īstenošanas ilgumu, darbību plānojumu pa ceturkšņiem vai finansējuma plānojumu pa gadiem vai izmaksu pozīcijām, nodrošināt saskaņotu informāciju saistītajās projekta iesnieguma sadaļās. |
| 1.10. | Projekta mērķis atbilst MK noteikumos par SAM īstenošanu noteiktajam mērķim un uzraudzības rādītāji ir precīzi definēti, pamatoti un izmērāmi, un tie sekmē MK noteikumos par SAM īstenošanu noteikto rādītāju sasniegšanu. | P | **Vērtējums ir „Jā”**, ja   1. projekta iesnieguma 1.1., 1.2. sadaļā un arī pārējās projekta iesnieguma sadaļās minētā informācija par projekta mērķi, kā arī par projektā plānotajām darbībām liecina, ka tas atbilst MK noteikumu par SAM īstenošanu noteiktajam 8.2.3. SAM mērķim - pilnveidot augstākās izglītības institūciju studiju programmu satura kvalitāti, un, efektīvi izmantojot pieejamos resursus, nodrošināt labāku augstākās izglītības institūciju pārvaldību un vadības personāla kompetenču un prasmju paaugstināšanu; 2. ja projekta iesnieguma 1.6. sadaļā (un citās sadaļās, ja attiecināms) ir norādīti pamatoti (konkrēti izriet no projekta darbībām), precīzi definēti un izmērāmi projekta uzraudzības rādītāji. Tie ir vērsti MK noteikumu par SAM īstenošanu 5.4.apakšpunktā noteikto uzraudzības rādītāju sasniegšanu.   Ja projekta iesniegums pilnībā vai daļēji neatbilst minētajai prasībai, **vērtējums ir „Jā, ar nosacījumu”**, vienlaikus nosakot nosacījumu:   1. precizēt projekta iesnieguma 1.1. un 1.2. sadaļā norādīto projekta mērķi, projektā plānotās darbības, lai tie būtu vērsti uz MK noteikumu par SAM īstenošanu noteiktā mērķa sasniegšanu; 2. precizēt projekta iesnieguma 1.6. sadaļu (un citas sadaļas, ja attiecināms), norādot pamatotus, precīzi definētus un izmērāmus uzraudzības rādītājus. |
| 1.11. | Projekta iesniegumā plānotās projekta darbības un sagaidāmie rezultāti: | P | 1.11.1. apakšpunktā ietvertajā kritērijā **vērtējums ir „Jā”**, ja projekta iesnieguma 1.5. sadaļa atbilst MK noteikumos par SAM īstenošanu otrajā projektu iesniegumu atlases kārtā noteiktajam un paredz saikni ar attiecīgajām atbalstāmajām darbībām.  1.11.2. apakšpunktā ietvertajā kritērijā **vērtējums ir „Jā”**, ja:   1. projekta darbības ir precīzi definētas, t.i., no darbību nosaukumiem var spriest par to saturu, tās ir sakārtotas loģiskā to īstenošanas secībā; 2. projekta darbības ir pamatotas, t.i., tās tieši ietekmē projekta mērķa, rezultātu un rādītāju sasniegšanu. Bez kādas no darbībām projekta mērķa, rezultātu un rādītāju sasniegšana nav iespējama. Katras darbības aprakstā ir pamatota tās nepieciešamība, aprakstīta tās ietvaros plānotā rīcība; 3. projekta darbības ir mērķētas uz projekta iesnieguma 1.3. sadaļā aprakstīto problēmu risinājumu; 4. projektā sagaidāmo rezultātu apjoms ir precīzi definēts un pamatots.   Ja projekta iesniegums pilnībā vai daļēji neatbilst visām minētajām prasībām, **vērtējums ir „Jā, ar nosacījumu”**, vienlaikus nosakot šādus nosacījumus:   1. 1.11.1. apakšpunktā ietvertā kritērija gadījumā – precizēt projekta iesnieguma 1.5. sadaļu, norādot projekta darbības un to aprakstus atbilstoši MK noteikumos par SAM īstenošanu otrajā projektu iesniegumu kārtā noteiktajām atbalstāmajām darbībām; 2. 1.11.2. apakšpunktā ietvertā kritērija gadījumā – precizēt projekta darbības vai to aprakstu, tādejādi nodrošinot, ka tās tieši ietekmē projekta mērķa, rezultātu vai rādītāju sasniegšanu vai tās ir mērķētas uz projekta iesnieguma 1.3. sadaļā aprakstīto problēmu risinājumu. |
| 1.11.1. atbilst MK noteikumos par SAM īstenošanu noteiktajam un paredz saikni ar attiecīgajām atbalstāmajām darbībām; |
| 1.11.2. ir precīzi definēti un pamatoti, un tie risina projektā definētās problēmas. |
| 1.12. | Projekta iesniegumā plānotie publicitātes un informācijas izplatīšanas pasākumi atbilst Ministru kabineta 2015. gada 17. februāra noteikumos Nr. 87 “Kārtība, kādā Eiropas Savienības struktūrfondu un Kohēzijas fonda ieviešanā 2014. – 2020. gada plānošanas periodā nodrošināma komunikācijas un vizuālās identitātes prasību ievērošana” un Eiropas Parlamenta un Padomes 2013. gada 17. decembra Regula (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 noteiktajam. | P | **Vērtējums ir „Jā”**, ja projekta iesnieguma 5. sadaļā (un citās sadaļās, ja attiecināms) norādītie informatīvie un publicitātes pasākumi atbilst Eiropas Parlamenta un Padomes 2013. gada 17. decembra regulai (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (115. pants un XII pielikums) nosacījumiemun Ministru kabineta 2015. gada 17. februāra noteikumiem Nr. 87 “Kārtība, kādā Eiropas Savienības struktūrfondu un Kohēzijas fonda ieviešanā 2014. – 2020. gada plānošanas periodā nodrošināma komunikācijas un vizuālās identitātes prasību ievērošana”, t.i.:   1. projekta mērķa grupa, kas piedalās projekta darbību īstenošanā, tiek informēta, ka pasākums tiek līdzfinansēts no ESF; 2. sabiedrībai viegli redzamā vietā, piemēram, pie ēkas ieejas, paredzēts izvietot vismaz vienu plakātu ar informāciju par projektu (minimālais izmērs A3), tostarp par finansiālo atbalstu no ESF; 3. finansējuma saņēmēja tīmekļa vietnē ir paredzēts publicēt aprakstu par projekta īstenošanu, tostarp tā mērķiem un rezultātiem, uzsverot no ESF saņemto finansiālo atbalstu. Informācijas aktualizēšana finansējuma saņēmēja tīmekļa vietnē par projekta īstenošanu paredzēta ne retāk kā reizi trijos mēnešos; 4. norādītajiem informācijas un publicitātes pasākumiem ir sniegts pasākuma apraksts (t.i., ko šis pasākums ietver, kas to īstenos, cik bieži), īstenošanas periods (piemēram, visu projekta īstenošanas laiku, konkrētus gada ceturkšņus), kā arī pasākumu skaits.   Ja projekta iesniegums pilnībā vai daļēji neatbilst minētajos normatīvajos aktos noteiktajām prasībām, **vērtējums ir „Jā, ar nosacījumu”**, vienlaikus nosakot nosacījumu precizēt publicitātes un informācijas izplatīšanas pasākuma veidu, aprakstu vai īstenošanas periodu. |
| 1.13. | Projekta iesniegumā ir identificēti, aprakstīti un izvērtēti projekta riski, novērtēta to ietekme un iestāšanās varbūtība, kā arī noteikti riskus mazinošie pasākumi. | P | **Vērtējums ir „Jā”**, ja projekta iesniegumā veikts visu projekta iesnieguma 2.4. sadaļā (un citās sadaļās, ja attiecināms) noteikto risku kvalitatīvs izvērtējums, iekļaujot vadības un īstenošanas personāla riskus (t.sk. cilvēkresursu nepietiekamība, profesionalitātes trūkums, profesionāla personāla pietiekama iesaiste, vadības komandas nespēja sastrādāties, komunikācijas trūkums starp projekta vadības un augstskolu vadību), finanšu riskus (t.sk. neatbilstoši saplānota finanšu plūsma, uzskaites/ grāmatojumu risks), iespējamā izmaksu sadārdzinājuma risks (t.sk. iespēju segt no saviem līdzekļiem projekta īstenošanas gaitā radušos izmaksu sadārdzinājumus), īstenošanas riskus (neprecīza darbību plānošana, projekta ieviešanas iekļaušanās paredzētajā laika grafikā, t.sk. saistībā ar Covid–19 izplatības ierobežojumiem, projekta mērķa grupas piesaiste un atlase, komunikācija un sadarbība starp iekšējām struktūrvienībām, u.c.), juridiskos riskus (t.sk. līgumsaistību neievērošana, neatbilstoša iepirkuma procedūras veikšana) un rezultātu un uzraudzības rādītāju sasniegšanas un administrēšanas riskus (t.sk. rādītāju neizpildes risks, u.c.), ir norādīta katra riska ietekme (augsta, vidēja, zema) un iestāšanās varbūtība (augsta, vidēja, zema), kā arī ir izstrādāts pamatots pasākumu plāns šo risku novēršanai, t.i., ir aprakstītas visu minēto risku novēršanas aktivitātes un noteiktas atbildīgās personas par risku novēršanu.  ***Definīcija:*** *Risku pārvaldības galvenais uzdevums identificēt un novērtēt projekta ieviešanas riskus projekta jomā, aprakstīt risku novērtēšanas un kontroles kārtību, kas sniegs iespēju sagatavot priekšlikumus risku novēršanas aktivitātēm.*  *Risku vadības procesam ir četri galvenie posmi:*   1. *Risku identificēšana;* 2. *Risku novērtēšana;* 3. *Risku vadības pasākumu noteikšana;* 4. *Risku uzraudzība.*   Ja projekta iesniegums pilnībā vai daļēji neatbilst visām minētajām prasībām, **vērtējums ir „Jā, ar nosacījumu”**, vienlaikus izvirza atbilstošu nosacījumu. |

|  |  |  |  |
| --- | --- | --- | --- |
| **2. SPECIFISKIE ATBILSTĪBAS KRITĒRIJI** | | **Kritērija ietekme uz lēmuma pieņemšanu**  (N/P) | **Skaidrojums atbilstības noteikšanai** |
| 2.1. | Projekts sekmē augstskolu pārvaldības modeļa izmaiņu ieviešanu valsts augstskolās, nodrošinot šādu uzdevumu izpildi:  2.1.1. Ministru kabinetā **apstiprinātas augstskolu stratēģiskās specializācijas**;  2.1.2. augstskolu padomēs apstiprinātas un ar IZM saskaņotas augstskolu **attīstības stratēģijas**, tostarp ievērojot augstskolai tā dibinātāja noteikto tipu;  2.1.3. **augstskolās izveidotas padomes,** kurām sniegts atbalsts darbības nodrošināšanai. | P | **Vērtējums ir “Jā”**, ja projekta iesniegumā ir sniegts raksturojums, kā projekts sekmē augstskolu pārvaldības modeļa izmaiņu ieviešanu valsts augstskolās, nodrošinot 2.1.1.-2.1.3.punktā minēto uzdevumu izpildi.  *Piezīme: Atbilstoši Augstskolu likuma grozījumiem:*   * ***stratēģiskā specializācija*** *— augstskolas dibinātāja noteiktas zinātnes jomas, kurās augstskola akadēmiskajā un zinātniskajā darbā specializējas, piemēram: dabaszinātnes, inženierzinātnes un tehnoloģijas, medicīna un veselības zinātne, lauksaimniecības, meža un veterinārā zinātne, sociālā zinātne, humanitārās zinātnes un mākslas. Stratēģiskā specializācija kalpo par pamatu augstskolas stratēģiskās attīstības plānošanai, nosakot primāri attīstāmās zinātnes nozares un studiju virzienus.*   *Valsts dibinātai augstskolai Ministru kabinets stratēģiskās specializācijas jomas nosaka, pamatojoties uz politikas plānošanas dokumentos noteiktajām politikas plānošanas cikla prioritātēm tautsaimniecības un sabiedrības attīstībai, ņemot vērā augstskolas darbības rezultātu progresa izvērtējumu par iepriekšējo plānošanas periodu un attīstības potenciālu. Ja izmaiņas paredzētas valsts augstskolai iepriekš noteiktajā stratēģiskajā specializācijā, valsts dibināta augstskola līdzdarbojas attiecīgā lēmuma projekta sagatavošanā. Lai nodrošinātu efektīvu publisko resursu pārvaldību un investīcijas, stratēģiskās specializācijas jomas valsts dibinātām augstskolām nosaka tā, ka tiek novērsta nepamatota šo jomu dublēšanās. Ministru kabinets nosaka kārtību, kādā valsts dibinātām augstskolām tiek noteikta to stratēģiskā specializācija.*  *Augstskolas dibinātājs nosaka augstskolas stratēģisko specializāciju, lai izraudzītajās zinātnes jomās augstskolas studiju un pētniecības darbībā tiktu sasniegta starptautiski atzīta izcilība un atbilstība sabiedrības vajadzībām un prasībām. Zinātnes universitātēm, lai nodrošinātu starpdisciplinaritāti un daudznozaru pētniecības attīstību, ir nosakāmas vismaz trīs zinātnes jomas, kurās tās specializējas.*  ***attīstības stratēģija*** *— stratēģija, kuru augstskola, balstoties uz tās dibinātāja apstiprināto stratēģisko specializāciju, kā arī augstskolas satversmē noteikto misiju, augstskolas senātā apstiprināto studiju procesa attīstības plānu un zinātniskās un mākslinieciski radošās darbības attīstības plānu, veido savas attīstības plānošanai un kura ir terminēts — piecu gadu — augstskolas attīstības plāns, kas ietver konkrētus sasniedzamos mērķus un uzdevumus augstskolas studiju, zinātnes, mākslinieciski radošās, kā arī institucionālās attīstības jomās;*  ***valsts augstskolas padome*** *– koleģiāla valsts augstskolas augstākā lēmējinstitūcija, kas ir atbildīga par valsts augstskolas ilgtspējīgu attīstību, stratēģisko un finanšu uzraudzību, kā arī nodrošina valsts augstskolas darbību atbilstoši tās attīstības stratēģijā noteiktajiem mērķiem;*  ***augstskolu tipi****: zinātnes universitātes, mākslu un kultūras universitātes, lietišķo zinātņu universitātes un lietišķo zinātņu augstskolas. Augstskolas tipu nosaka tās dibinātājs.*  Ja projekta iesniegums pilnībā vai daļēji neatbilst minētajām prasībām, **vērtējums ir “Jā, ar nosacījumu”** un izvirza nosacījumu papildināt/ precizēt projekta iesniegumu. |
| 2.2. | Projekta iesniedzējs **kā mērķa grupu iesaista valsts augstskolas**, uz kurām attiecas prasība par padomju kā pārvaldes institūciju izveidošanu. | P | **Vērtējums ir “Jā”**, ja projekta iesniegumā ir pamatots, ka projekta iesniedzējs kā mērķa grupu plāno iesaistīt valsts augstskolas, uz kurām attiecas prasība par padomju kā pārvaldes institūciju izveidošanu.  *Piezīme: Prasība par padomju izveidi attiecas uz 15 valsts augstskolām (tā neattiecas uz Latvijas Nacionālo aizsardzības akadēmiju):*  *(1) Latvijas Universitāte,*  *(2) Rīgas Tehniskā universitāte,*  *(3) Latvijas Lauksaimniecības universitāte,*  *(3) Rīgas Stradiņa universitāte,*  *(5) Daugavpils Universitāte,*  *(6) Liepājas Universitāte,*  *(7) Rēzeknes Tehnoloģiju akadēmija,*  *(8) Vidzemes Augstskola,*  *(9) Ventspils Augstskola,*  *(10) Latvijas Jūras akadēmija,*  *(11) Latvijas Mākslas akadēmija,*  *(12) Latvijas Kultūras akadēmija,*  *(13) Jāzepa Vītola Latvijas Mūzikas akadēmija,*  *(14) Latvijas Sporta pedagoģijas akadēmija,*  *(15) Banku augstskola.*  Ja projekta iesniegums pilnībā vai daļēji neatbilst minētajām prasībām, **vērtējums ir “Jā, ar nosacījumu”** un izvirza nosacījumu papildināt/ precizēt projekta iesniegumu. |
| 2.3. | Projekta ieguldījums augstskolu padomju darbības īstenošanā demonstrē skaidru virzību uz šādu augstskolu darbības parametru uzlabošanu: 2.3.1. studiju kvalitāte;  2.3.2. pētniecības kvalitāte;  2.3.3. ietekme uz zinātnes nozari;  2.3.4. ekonomiskā un sociālā ietekme (zinātnisko rezultātu potenciāls veicināt sabiedrības vienlīdzību, integrāciju un labklājību, valsts drošību, ilgtspējīgu sociālā, ekonomiskā un kultūras kapitāla attīstību, kā arī ietekme uz RIS3 mērķu sasniegšanu, prioritāšu un jomu attīstību);  2.3.5. pētniecības vide un infrastruktūra, tās atbilstība augstskolas/ zinātniskās institūcijas darbībai (atbilstība institucionālajai pārvaldībai, atvērtās pieejas nodrošināšanai, ilgtermiņa attīstībai un resursu plānošanai);  2.3.6. attīstības potenciāls (institūcijas nākotnes vīzija un attīstības plāns);  2.3.7. augstskolas studiju un pētniecības digitālā transformācija un atvērtā zinātne. | P | **Vērtējums ir “Jā”**, ja projekta iesniegumā ir pamatots, ka projekts sniedz ieguldījumu 2.3.1.-2.3.7.punktā minēto augstskolu darbības parametru uzlabošanā.  Projekta iesniegumā pamatots, ar kādām darbībām un sadarbības mehānismiem ar augstskolām un citām iesaistītajām pusēm (nozaru ministrijām, nozaru organizācijām, zinātniskajām institūcijām u.c.) tiks nodrošināta augstskolu virzība uz to darbības mērķtiecīgu uzlabošanu, ievērojot:   * katras augstskolas tipu, * stratēģisko specializāciju, * 2019.gada zinātnisko institūciju darbības starptautiskā novērtējuma rekomendācijas (rezultāti pieejami 2021.gadā; <https://www.izm.gov.lv/lv/2019-gada-zinatnisko-instituciju-starptautiskais-novertejums>), * RIS3 specializācijas jomu attīstības vajadzības; * augstskolu konsolidācijas plānus.   Ja projekta iesniegums pilnībā vai daļēji neatbilst minētajām prasībām, **vērtējums ir “Jā, ar nosacījumu”** un izvirza nosacījumu papildināt/ precizēt projekta iesniegumu. |
| 2.4. | Projekta iesniegumā ir pamatota plānoto darbību **papildinātība, sinerģija un nepārklāšanās** ar valsts budžeta īstenotajām aktivitātēm, Eiropas Savienības fondu u.c. projektiem, ko īsteno projekta iesniedzējs un mērķa grupa. | P | **Vērtējums ir „Jā”,** ja projekta iesniegumā ir pamatota plānoto darbību papildinātība, sinerģija un nepārklāšanās ar:   * ES fondu projektiem, ko īsteno mērķa grupas augstskolas:  1. 8.2.1. specifiskā atbalsta mērķa “Samazināt studiju programmu fragmentāciju un stiprināt resursu koplietošanu” 1. un 2.kārtā (ja attiecināms); 2. 8.2.2. specifiskā atbalsta mērķa "Stiprināt augstākās izglītības institūciju akadēmisko personālu stratēģiskās specializācijas jomās” 1., 2. un 3.kārtā (ja attiecināms); 3. 8.2.3. specifiskā atbalsta mērķa "Nodrošināt labāku pārvaldību augstākās izglītības institūcijās" 1.kārtā (ja attiecināms); 4. 8.1.1. specifiskā atbalsta mērķa “Palielināt modernizēto STEM, tai skaitā medicīnas un radošo industriju, studiju programmu skaitu” (ja attiecināms); 5. 1.1.1.4. pasākumu “P&A infrastruktūras attīstīšana viedās specializācijas jomās un zinātnisko institūciju institucionālās kapacitātes stiprināšana” (ja attiecināms); 6. 14.1.1. specifiskā atbalsta mērķa “Atveseļošanas pasākumi izglītības nozarē (ESF)” 14.1.1.1. pasākumu “Digitalizācijas iniciatīvas studiju kvalitātes pilnveidei”; 7. citiem ES fondu projektiem (ja attiecināms);  * citiem finanšu instrumentiem, t.sk. valsts budžeta, ERASMUS+, Eiropas Komisijas un cita publiskā finansējuma līdzfinansētiem projektiem.   Ja projekta iesniegums neatbilst minētajām prasībām, **vērtējums ir „Jā, ar nosacījumu”** un izvirza atbilstošu nosacījumu papildināt vai precizēt pamatojumu. |

|  |  |  |  |  |
| --- | --- | --- | --- | --- |
| **3. KVALITĀTES KRITĒRIJI** | | **Vērtēšanas sistēma** | | |
| **Maksimālais iegūstamais punktu skaits un punktu piešķiršanas kārtība** | **Minimālais nepieciešamais punktu skaits** | **Skaidrojums atbilstības noteikšanai** |
| 3.1. | **Projekta gatavība uzsākšanai:** | **0-5** | Jāsaņem vismaz **3 punkti** | Par katru no projekta gatavības parametriem tiek piešķirts norādītais punktu skaits, kas tiek summēti.  **1 punktu** piešķir, ja sagatavots projekta uzsākšanai nepieciešamo iepirkumu plāns.  **1 punktu** piešķir, ja projektam pievienotas projekta uzsākšanai nepieciešamo iepirkumu tehniskās specifikācijas.  **1 punktu** piešķir, ja sagatavota projekta īstenošanas kārtība, tostarp sadarbības kārtība ar augstskolām – projekta mērķa grupu.  **1 punktu** piešķir, ja projektam pievienoti ar visām mērķa grupas augstskolām parakstīti apliecinājumi par gatavību piedalīties projekta īstenošanā.  **1 punktu** piešķir, ja ir apzināti projekta uzsākšanai nepieciešamie un pieejamie eksperti, tai skaitā ārvalstu, kurus iesaistīt projekta darbību īstenošanā. Projekta iesniegumā vai iesnieguma pielikumā pievienots apzināto ekspertu saraksts, norādot to darba vietu un profesionālās darbības profilu. |
| 3.1.1. sagatavots projekta uzsākšanai nepieciešamo iepirkumu plāns; | 1 |
| 3.1.2. sagatavotas projekta uzsākšanai nepieciešamo iepirkumu tehniskās specifikācijas; | 1 |
| 3.1.3. sagatavota projekta īstenošanas kārtība, tostarp sadarbības kārtība ar augstskolām. | 1 |
| 3.1.4. parakstīti augstskolu apliecinājumipar gatavību piedalīties projekta īstenošanā; | 1 |
| 3.1.5. ir apzināti projekta uzsākšanai nepieciešamie un pieejamie eksperti, tai skaitā ārvalstu, kurus iesaistīt projekta darbību īstenošanā. | 1 |
| 3.2. | **Projekta iesniegumā paredzēti mērķsadarbības un stratēģiskās komunikācijas pasākumi mērķauditorijas informētības nodrošināšanai par projektā īstenotajiem pasākumiem:** | **0-2** | Jāsaņem vismaz **1 punkts** | 3.2.1. apakškritēriju piemēro un **0 punktus** piešķir, ja projekta iesniegumā nav sniegta informācija par projekta ietvaros plānotajiem risinājumiem mērķauditorijas informētības nodrošināšanai par projektā īstenotajiem pasākumiem, t.i., nevar piemērot 3.2.2. un 3.2.3. apakškritērijus.  3.2.2. apakškritēriju piemēro un **1 punktu** piešķir, ja projekta iesniegumā ir ietverta informācija par projekta ietvaros plānotajiem pasākumiem mērķauditorijas informētības nodrošināšanai un tie ir vērsti uz konkrēto mērķauditoriju, ņemot vērā tās dažādo profilu un vajadzības, kā arī ir sniegts vispārējs skaidrojums par mērķauditorijai pieejamiem komunikācijas kanāliem un informācijas avotiem.  3.2.3. apakškritēriju piemēro un **2 punktus** piešķir, ja projekta iesniegumā ir ietverta informācija par projekta ietvaros plānotajiem pasākumiem mērķauditorijas informētības nodrošināšanai, tie ir skaidri definēti un ir izvēlēti un piemēroti atbilstošākie komunikāciju kanāli un metodes informēšanai par pieejamajiem atbalsta pasākumiem, kuru izvēli pamato mērķauditorijas profila, tās komunikācijas kanālu un informācijas avotu, kā arī citu valstu labās prakses piemēru izpēte. |
| 3.2.1 nav sniegts skaidrojums, kā tiks nodrošināta stratēģiskā komunikācija un mērķauditorijas informētība vai paredzēti vispārīgi informēšanas pasākumi, kas nav tieši vērsti uz konkrēto mērķauditoriju un tās vajadzībām; | 0 |
| 3.2.2. paredzēti stratēģiskās komunikācijas un informēšanas pasākumi, kas ir vērsti uz konkrēto mērķauditoriju, ņemot vērā tās dažādo profilu un vajadzības, sniegts vispārējs skaidrojums par mērķauditorijai pieejamiem komunikācijas kanāliem un informācijas avotiem; | 1 |
| 3.2.3 paredzēts izmantot skaidri definētus, mērķauditorijai atbilstošākos komunikāciju kanālus un metodes informēšanai par augstskolu iekšējās pārvaldības izmaiņām, kuru izvēli pamato mērķauditorijas profila, tās komunikācijas kanālu un informācijas avotu, kā arī citu valstu labās prakses piemēru izpēte. | 2 |

|  |  |  |  |  |
| --- | --- | --- | --- | --- |
| **4. KVALITĀTES KRITĒRIJI PAR HORIZONTĀLAJIEM PRINCIPIEM** | | **Vērtēšanas sistēma** | | |
| **Vērtēšanas sistēma – punktu skala** | **Minimālais nepieciešamais punktu skaits** | **Skaidrojums atbilstības noteikšanai** |
| **4.1. Horizontālais princips “Vienlīdzīgas iespējas”** | | **0-1** |  | |
| 4.1.1. | Projekta ietvaros paredzētās specifiskās darbības veicina horizontālā principa “Vienlīdzīgas iespējas” (dzimumu līdztiesība, invaliditāte, vecums un etniskā piederība) ievērošanu; | 1 | Kritērijs dod papildu punktu | **Kritērijs nav izslēdzošs.**  Iesniegtais projekts iegūst 1 punktu, ja projektu vadībā un īstenošanā tiks nodrošināta nediskriminācija pēc vecuma, dzimuma, etniskās piederības u.c. pazīmēm un virzīti pasākumi, kas veicina dzimumu līdztiesību un nodarbinātību cilvēkiem ar invaliditāti (piemēram, ieviešot tādus personāla atlases nosacījumus un prakses, lai veicinātu mazāk pārstāvētā dzimuma piesaistīšanu (piemēram, tiks veicināta iespēja saskaņot darba un ģimenes dzīvi) un cilvēku ar invaliditāti piesaistīšanu (piemēram, piekļūstamu telpu un atbilstošu IT nodrošināšana); projekta vadībā un īstenošanā sievietēm un vīriešiem nodrošinot vienādu samaksu par vienādas vērtības darbu u.c.).  Iesniegtais projekts iegūst 0 punktu, ja projekta iesniedzējs projekta iesniegumā nav norādījis, ka, īstenojot projektu, tiks paredzētas specifiskas darbības, kas veicinās horizontālā principa „Vienlīdzīgas iespējas” ievērošanu. |
| 4.1.2. | Projekta ietvaros nav paredzētas specifiskas darbības, kas veicina horizontālā principa “Vienlīdzīgas iespējas” (dzimumu līdztiesība, invaliditāte, vecums un etniskā piederība) ievērošanu. | 0 |
| **4.2. Horizontālais princips “Ilgtspējīga attīstība”** | | **0-1** |  | |
| 4.2.1. | Projekta ietvaros paredzēts publiskajā iepirkumā izmantot zaļā publiskā iepirkuma principus; | 1 | Kritērijs dod papildu punktu | **Kritērijs nav izslēdzošs.**  Iesniegtais projekts iegūst 1 punktu, ja projekta iesniedzējs projekta iesniegumā ir norādījis, ka, īstenojot projektu, publiskajā iepirkumā izmantos zaļā publiskā iepirkuma principus.  Iesniegtais projekts iegūst 0 punktu, ja projekta iesniedzējs projekta iesniegumā nav norādījis, ka, īstenojot projektu, publiskajā iepirkumā izmantos zaļā publiskā iepirkuma principus. |
| 4.2.2. | Projekta ietvaros nav paredzēts publiskajā iepirkumā izmantot zaļā publiskā iepirkuma principus. | 0 |

Piezīmes:

P – Precizējamais kritērijs, kritērija neatbilstības gadījumā sadarbības iestāde pieņem lēmumu par projekta iesnieguma apstiprināšanu ar nosacījumu, ka projekta iesniedzējs nodrošina pilnīgu atbilstību kritērijam lēmumā noteiktajā laikā un kārtībā;

N – Neprecizējamais kritērijs, kritērija neatbilstības gadījumā sadarbības iestāde pieņem lēmumu par projekta iesnieguma noraidīšanu.